L'Institut Català de les Dones, en col·laboració amb l'Escola d'Administració Pública de Catalunya us presenta aquesta formació que s'emmarca dins de les obligacions de la Llei 17/2015, de 21 de juliol, d'igualtat efectiva de dones i homes.
El Pla director de Formació en Equitat de Gènere considera el personal directiu i de comandament com un dels col·lectius clau per aconseguir que l'Administració Pública apliqui efectivament la transversalitat de gènere i, per tant, deixi de reproduir desigualtat.
Posar el focus en les dinàmiques de lideratge intern dels equips de l'Administració i mirar-los amb perspectiva de gènere, és a dir, tenint en compte que les persones estan socialitzades com a dones o com a homes i com aquesta realitat influeix en la relació de comandament, és un repte de primera línia, perquè les desigualtats de gènere juguen un paper en tots els àmbits de la vida.
El lideratge de persones no n'és una excepció.
Conèixer millor quins són els mecanismes que ens poden portar a reproduir aquestes desigualtats mitjançant els mites i estereotips ens ajudarà a evitar-los i poder liderar de forma més equitativa i eficient.
Dates: 29 d'octubre; 5, 10 i 19 de novembre
Inscripcions: segons càrrec, fins al 22 d'octubre.
Personal directiu i de comandament de les AAPP
La via d'inscripció i el programa és diferent segons cada perfil:
Treball de transferència al lloc de treball: Pla de millora individual.
Es realitzarà de forma individualitzada durant el període de tres setmanes existents entre la 3a i 4a sessió formativa.
Aquest pla de millora es realitzarà a partir del treball d'autodiagnòstic que s'hagi anat realitzant durant les 3 sessions anteriors.
Es sol·licitarà que es faci arribar la proposta de pla a les formadores amb un mínim de 3 dies d'antelació, previ a la 4a sessió, per tal de poder-ne fer un retorn col·lectiu.
Es treballarà amb una metodologia que combinarà l'exposició de continguts i dinàmiques grupals de treball i reflexió al voltant dels coneixements adquirits.
En cada sessió es reservarà una part per al treball més vivencial al voltant d'allò exposat en aquella sessió.
S'utilitzaran alguns recursos audiovisuals de suport i algunes eines construïdes ad hoc per al curs com l'autotest per l'autodiagnòstic.
G360 Cartografies Humanes i Socials és una Consultoria Social i de Gènere conformada per professionals amb més de 20 anys d'experiència en l'acció social des de diferents rols i espais de treball incorporant sempre la mirada de gènere.
Estem especialitzades en violències masclistes i transversalització de la perspectiva de gènere en diferents àmbits, especialment en salut, educació, acció social i empreses.
Aportem una trajectòria de més de 15 anys en càrrecs directius des de lideratges feministes, realitzant gestió i supervisió d'equips professionals i organitzacions, disseny i avaluació de projectes i programes i transversalització de gènere tan en organitzacions com en serveis i projectes.
La nostra experiència docent passa per la docència universitària en diferents màsters i postgraus i la formació continua a equips professionals.
A l'alumnat que assisteixi al 80% de les hores lectives i presenti el projecte de transferència de coneixement, se li expedirà un certificat d'assistència i aprofitament.
Dates: 29 d'octubre; 5 i 10 de novembre de 9:30 a 14:30